## Pravilnik o izmjeni i dopuni Pravilnika o obveznom obliku i sadržaju tromjesečnih financijskih i poslovnih izvješća

### NN 40/1999 (27.4.1999.), Pravilnik o izmjeni i dopuni Pravilnika o obveznom obliku i sadržaju tromjesečnih financijskih i poslovnih izvješća

# **KOMISIJA ZA VRIJEDNOSNE PAPIRE REPUBLIKE HRVATSKE**

Temeljem članka 12. stavak 1. točka 1. i članka 73. stavak 2. i 3. Zakona
o izdavanju i prometu vrijednosnim papirima ("Narodne novine", broj 107/95
i 142/98), Komisija za vrijednosne papire Republike Hrvatske donosi

## **PRAVILNIK**

### **O IZMJENI I DOPUNI PRAVILNIKA O OBVEZNOM OBLIKU I SADRŽAJU TROMJESEČNIH FINANCIJSKIH I POSLOVNIH IZVJEŠĆA**

Članak 1.

U Pravilniku o obveznom obliku i sadržaju tromjesečnih financijskih
i poslovnih izvješća ("Narodne novine", br. 28/99.), u članku 3. stavku
2. iz riječi: "30 dana" dodaju se riječi: "a konsolidirana
izvješća u roku od 45 dana".

Članak 2.

Naslov iznad članka 4. mijenja se i glasi:

"OBVEZNI OBLIK I SADRŽAJ IZVJEŠĆA"

Članak 3.

U članku 4. iza riječi: "propisan je" dodaju se riječi: "obrascima
koji se objavljuju u prilogu ovom Pravilniku i njegov su sastavni dio,"

Članak 4.

Članak 5. mijenja se i glasi:

"Izvješće dioničkog društva iz grupe financijskih institucija obvezno
se podnosi na obrascima "TFI-FIN" i to: "Tablica A. Opći
podaci o financijskoj instituciji", "Tablica B. Bilanca financijske
institucije", "Tablica C. Račun dobiti i gubitka", "Tablica
D. Izvještaj o novčanom toku financijske institucije", "Tablica
E. Izvještaj o promjenama glavnice financijske institucije" i "Tablica
F. Pojašnjenja i komentar uprave financijske institucije". Navedeni
obrasci objavljuju se u prilogu ovom Pravilniku i njegov su sastavni dio."

Članak 5.

Članak 6. mijenja se i glasi:

"Izvješće dioničkog društva iz grupe društava za osiguranje obvezno
se podnosi na obrascima "TFI-OSG" i to: "Tablica A. Opći
podaci o osiguravajućem društvu", "Tablica B. Bilanca osiguravajućeg
društva", "Tablica C. Račun dobiti i gubitka osiguravajućeg društva",
"Tablica D. Izvještaj o novčanom toku osiguravajućeg društva",
"Tablica E. Izvještaj o promjenama glavnice osiguravajućeg društva"
i "Tablica F. Pojašnjenja i komentar uprave osiguravajućeg društva".
Navedeni obrasci objavljuju se u prilogu ovom Pravilniku i njegov su sastavni
dio."

Članak 6.

Članak 7. mijenja se i glasi:

"Izvješće dioničkog društva iz grupe ostalih dioničkih društava
obvezno se podnosi na obrascima "TFI-POD" i to: "Tablica
A. Opći podaci o dioničkom društvu", "Tablica B. Bilanca dioničkog
društva", "Tablica C. Račun dobiti i gubitka dioničkog društva",
"Tablica D. Izvještaj o novčanom toku za dioničko društvo", "Tablica
E. Izvještaj o promjenama glavnice dioničkog društva" i "Tablica
F. Pojašnjenja i komentar uprave dioničkog društva". Navedeni obrasci
objavljuju se u prilogu ovom Pravilniku i njegov su sastavni dio."

Članak 7.

Naslovi iznad članaka 5., 6., 7. i 8. brišu se.

Članak 8.

Članak 9. mijenja se i glasi:

"U ispunjavanju obrazaca na kojima podnose izvješća, društva su
obvezna slijediti upute koje su sastavni dio obrazaca."

Članak 9.

U članku 12. riječi: "u roku od 30 dana od dana stupanja na snagu
ovog pravilnika" zamjenjuju se riječima: "do 31. svibnja 1999. godine"

Članak 10.

Obrasci navedeni u člancima 5., 6. i 7. ovog Pravilnika, zajedno s uputama
navedenim u članku 8. ovog Pravilnika, objavljuju se u prilogu ovom Pravilniku
kao prilog i sastavni dio Pravilnika o obveznom obliku i sadržaju tromjesečnih
financijskih i poslovnih izvješća ("Narodne novine", br. 28/99.).

Članak 11.

Ovaj Pravilnik stupa na snagu danom objave u "Narodnim novinama".

Klasa: 011-01/99-01/03
Urbroj: 567-01/99-3
Zagreb, 23. travnja 1999.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

![](dodatni/372107.gif)

![](dodatni/372108.gif)

![](dodatni/372109.gif)

![](dodatni/372110.gif)

![](dodatni/372111.gif)

![](dodatni/372112.gif)

![](dodatni/372113.gif)

**UPUTE O POPUNJAVANJU
OBRASCA TFI - FIN**

Pravilnikom o obveznom obliku i sadržaju tromjesečnih financijskih i
poslovnih izvješća ("Narodne novine", broj 28/99) propisana je obveza izrade
tromjesečnih financijskih i poslovnih izvješća na posebnim obrascima koje
propisuje Komisija za vrijednosne papire Republike Hrvatske.

Obrazac ispunjavaju sva dionička društva koja su veliki poduzetnici
u smislu Zakona o računovodstvu ili imaju više od 100 dioničara ili njihov
temeljni kapital iznosi najmanje 30.000.000 kuna. Podaci se unose iz knjigovodstvenih
i drugih evidencija prema pozicijama naznačenim u obrascu. Moraju biti
ispunjene sve pozicije financijskih izvještaja i numeričke pozicije poslovnih
izvještaja, a tamo gdje nema podataka, upisuje se 0 (nula).

*Tablica A **Opći podaci o financijskoj instituciji***

Podatak pod *Oznaka vlasništva* upisuje se unošenjem sljedećih
šifri:

10 Financijska institucija s udjelom državnog kapitala više od 50%

20 Financijska institucija s udjelom privatnog kapitala više od 50%
u većinskom vlasništvu domaćih pravnih osoba

21 Financijska institucija s udjelom privatnog kapitala više od 50%
u većinskom vlasništvu domaćih fizičkih osoba

22 Financijska institucija s udjelom privatnog kapitala više od 50%
u većinskom vlasništvu stranih pravnih osoba

23 Financijska institucija s udjelom privatnog kapitala više od 50%
u većinskom vlasništvu stranih fizičkih osoba

Podatak pod *Ukupan broj djelatnika* odnosi se na stvarni broj
djelatnika na zadnji dan promatranog tromjesečja.

Podatak pod *Zarada po dionici* utvrđuje se dijeljenjem neto dobiti
ili gubitka tromjesečja, nakon što se oduzmu dividende na povlaštene dionice,
s ponderiranim prosječnim brojem redovnih dionica tijekom promatranog tromjesečja.
*Porez na dobit* utvrđuje se na način da za financijske institucije
koje plaćaju akontaciju poreza na dobit temeljem rezultata iz prethodne
godine, iznos poreza za promatrano tromjesečje čini akontacija utvrđena
od strane Porezne uprave za to razdoblje, dok se za financijska institucije
koje temeljem rezultata iz prethodne godine imaju porezni gubitak te za
financijska institucije koje su tek započele s poslovanjem, iznos poreza
za promatrano tromjesečje utvrđuje sukladno prenesenim poreznim gubicima
odnosno alikvotnoj poreznoj obvezi za promatrano tromjesečje. U izvještaju
za posljednje tromjesečje u godini potrebno je izvršiti usklađenje poreza
na dobit. Pri utvrđivanju osnovice poreza na dobit za određeno tromjesečje
financijska institucija treba biti dosljedna kako bi se porezno terećenje
za pojedino tromjesečje što preciznije alociralo. Zarada po dionici za
kumulativno razdoblje tekuće godine izračunava se jednako kao i zarada
po dionici za promatrano tromjesečje, s time da se uzima sveukupno razdoblje
od početka financijske godine do kraja posljednjeg tromjesečja.

Podatak pod *Tržišna kapitalizacija* utvrđuje se množenjem zaključne
jedinične cijene dionice postignute na uređenom tržištu posljednjeg dana
u promatranom tromjesečju s brojem ukupno izdanih dionica.

*Tablica B **Bilanca***

Podatak pod *Tekuće razdoblje* u zaglavlju obrasca odnosi se na
stanja na zadnji dan promatranog tromjesečja.

Podatak pod *AOP 017 - Rezerve*, kao što je navedeno u samom obrascu,
uključuje sve rezerve i zadržanu dobit/gubitak te sve ostale pozicije kapitala
i rezervi koje nisu drugdje uključene. Ako preneseni gubitak iz prethodnih
godina prelazi vrijednost ostalih rezervi, nastala vrijednost upisuje se
s negativnim predznakom.

*Tablica C **Račun dobiti i gubitka***

Podatak pod *Tekuće razdoblje* u zaglavlju obrasca odnosi se na
iznose posljednjeg promatranog tromjesečja.

Podatak pod *Prethodno razdoblje* u zaglavlju obrasca odnosi se
na kumulativne iznose od prvog dana financijske godine do kraja promatranog
tromjesečja.

Podatak pod *AOP 048 - Porez na dobit* utvrđuje se sukladno načinu
ispunjavanja podatka pod *Zarada po dionici.*

*Tablica D **Izvještaj o novčanom toku***

Podatak pod *Tekuće razdoblje* u zaglavlju obrasca odnosi se na
kumulativne iznose od prvog dana financijske godine do kraja promatranog
tromjesečja.

Podatak pod *AOP 066 - Isplate dividendi* ispunjava se s negativnim
predznakom.

*Tablica E **Izvještaj o promjenama glavnice***

Podatak pod *Tekuće razdoblje* u zaglavlju obrasca odnosi se na
kumulativne iznose od prvog dana financijske godine do kraja promatranog
tromjesečja.

Podatak pod *AOP 073 Premije na emitirane dionice* u slučaju da
financijska institucija bilježi kapitalni gubitak po osnovi prodaje vlastitih
dionica, ispunjavaju se s negativnim predznakom.

Podatak pod *AOP 074 Rezerve* uključuje sve rezerve financijske
institucije koje nisu revalorizacijske i posebne, odnosno koje nisu navedene
u ostalim pozicijama izvještaja.

Podatak pod *AOP 076 Posebne rezerve* uključuje rezerve za kupljene
vlastite dionice financijske institucije.

*Tablica F **Pojašnjenja i komentar uprave financijske institucije***

Podatak pod *Podjela dionica* obuhvaća podatak da li je u promatranom
tromjesečju izvršena podjela ("splitting") dionica, a ako je,
na koliko vrsta i broj dionica te na koji nominalni iznos.

Podatak pod *Zarada po dionici* obuhvaća komentar uprave da li
je zarada po dionici u promatranom tromjesečju u okvirima planiranog, a
ako postoje odstupanja, koji su razlozi za to.

Podatak pod *Promjene vlasničke strukture* odnosi se na komentar
uprave u pogledu svih značajnijih promjena u vlasničkoj strukturi financijske
institucije u promatranom tromjesečju s osvrtom na mogući utjecaj na poslovanje
financijske institucije.

Podatak pod *Pripajanja i spajanja* obuhvaća komentar uprave vezan
uz provedena pripajanja i spajanja u promatranom tromjesečju s osvrtom
na razloge spajanja i na mogući utjecaj na daljnje poslovanje financijske
institucije.

Podatak pod *Neizvjesnosti* obuhvaća opis značajnijih slučajeva
kod kojih postoji neizvjesnost naplate danih kredita ili mogućih budućih
troškova, uz komentar uprave s obzirom na prethodno i promatrano tromjesečje
te na buduće razdoblje u kojem bi navedeni slučajevi imali veći značaj
za poslovanje financijske institucije.

Podatak pod *Rezultati poslovanja* obuhvaćaju komentar uprave o
financijskom i poslovnom rezultatu u promatranom tromjesečju i kumulativnom
razdoblju u usporedbi s istim razdobljem prethodne godine.

Podatak pod *Prihodi po djelatnostima* obuhvaća analizu planiranih
i ostvarenih prihoda po skupinama komitenata i po vrsti posla financijske
institucije za promatrano tromjesečje, uz navođenje razloga za eventualna
odstupanja.

Podatak pod *Opis usluga* obuhvaća popis osnovnih usluga financijske
institucije te opis planiranog uvođenja novih usluga.

Podatak pod *Operativni i ostali troškovi* obuhvaća kratku analizu
strukture troškova te analizu ostvarenih i planiranih troškova u promatranom
tromjesečju i kumulativnom razdoblju u usporedbi s istim razdobljem prethodne
godine.

Podatak pod *Dobit ili gubitak* obuhvaća komentar ostvarene dobiti/gubitka
za promatrano tromjesečje u usporedbi s istim razdobljem prethodne godine
odnosno sa prethodnim tromjesečjem.

Podatak pod *Likvidnost* obuhvaća komentar uprave o poslovanju
financijske institucije u tekućem tromjesečju ali i u budućim razdobljima
s obzirom na problematiku likvidnosti i solventnosti.

Podatak pod *Pravna pitanja* obuhvaća komentar uprave o važnijim
sudskim sporovima u kojima financijska institucija sudjeluje kao tužitelj
ili tuženik i njihovom značaju za poslovanje društva.

![](dodatni/372114.gif)

![](dodatni/372115.gif)

![](dodatni/372116.gif)

![](dodatni/372117.gif)

![](dodatni/372118.gif)

![](dodatni/372119.gif)

![](dodatni/372120.gif)

![](dodatni/372121.gif)

**UPUTE O POPUNJAVANJU
OBRASCA TFI - OSG**

Pravilnikom o obveznom obliku i sadržaju tromjesečnih financijskih i
poslovnih izvješća ("Narodne novine", broj 28/99) propisana je obveza izrade
tromjesečnih financijskih i poslovnih izvješća na posebnim obrascima koje
propisuje Komisija za vrijednosne papire Republike Hrvatske.

Obrazac ispunjavaju sva dionička društva koja su veliki poduzetnici
u smislu Zakona o računovodstvu ili imaju više od 100 dioničara ili njihov
temeljni kapital iznosi najmanje 30.000.000 kuna. Podaci se unose iz knjigovodstvenih
i drugih evidencija prema pozicijama naznačenim u obrascu. Moraju biti
ispunjene sve pozicije financijskih izvještaja i numeričke pozicije poslovnih
izvještaja, a tamo gdje nema podataka, upisuje se 0 (nula).

*Tablica A **Opći podaci o osiguravajućem društvu***

Podatak pod *Oznaka vlasništva* upisuje se unošenjem sljedećih
šifri:

10 Osiguravajuće društvo s udjelom državnog kapitala više od 50%

20 Osiguravajuće društvo s udjelom privatnog kapitala više od 50% u
većinskom vlasništvu domaćih pravnih osoba

21 Osiguravajuće društvo s udjelom privatnog kapitala više od 50% u
većinskom vlasništvu domaćih fizičkih osoba

22 Osiguravajuće društvo s udjelom privatnog kapitala više od 50% u
većinskom vlasništvu stranih pravnih osoba

23 Osiguravajuće društvo s udjelom privatnog kapitala više od 50% u
većinskom vlasništvu stranih fizičkih osoba

Podatak pod *Ukupan broj djelatnika* društva odnosi se na stvarni
broj djelatnika na zadnji dan promatranog tromjesečja.

Podatak pod *Zarada po dionici* utvrđuje se dijeljenjem neto dobiti
ili gubitka tromjesečja, nakon što se oduzmu dividende na povlaštene dionice,
s ponderiranim prosječnim brojem redovnih dionica tijekom promatranog tromjesečja.
*Porez na dobit* utvrđuje se na način da za društva koja plaćaju akontaciju
poreza na dobit temeljem rezultata iz prethodne godine, iznos poreza za
promatrano tromjesečje čini akontacija utvrđena od strane Porezne uprave
za to razdoblje, dok se za društva koja temeljem rezultata iz prethodne
godine imaju porezni gubitak te za društva koja su tek započela s poslovanjem,
iznos poreza za promatrano tromjesečje utvrđuje sukladno prenesenim poreznim
gubicima odnosno alikvotnoj poreznoj obvezi za promatrano tromjesečje.
U izvještaju za posljednje tromjesečje u godini potrebno je izvršiti usklađenje
poreza na dobit. Pri utvrđivanju osnovice poreza na dobit za određeno tromjesečje
društvo treba biti dosljedno kako bi se porezno terećenje za pojedino tromjesečje
što preciznije alociralo. Zarada po dionici za kumulativno razdoblje tekuće
godine izračunava se jednako kao i zarada po dionici za promatrano tromjesečje,
s time da se uzima sveukupno razdoblje od početka financijske godine do
kraja posljednjeg tromjesečja.

Podatak pod *Tržišna kapitalizacija* utvrđuje se množenjem zaključne
jedinične cijene dionice postignute na uređenom tržištu posljednjeg dana
u promatranom tromjesečju s brojem ukupno izdanih dionica društva.

*Tablica B **Bilanca***

Podatak pod *Tekuće razdoblje* u zaglavlju obrasca odnosi se na
stanja na zadnji dan promatranog tromjesečja.

Podatak pod *AOP 018 - Rezerve*, kao što je navedeno u samom obrascu,
uključuje sve rezerve i zadržanu dobit/gubitak te sve ostale pozicije kapitala
i rezervi koje nisu drugdje uključene. Ako preneseni gubitak iz prethodnih
godina prelazi vrijednost ostalih rezervi, nastala vrijednost upisuje se
s negativnim predznakom.

*Tablica C **Račun dobiti i gubitka***

Podatak pod *Tekuće razdoblje* u zaglavlju obrasca odnosi se na
iznose posljednjeg promatranog tromjesečja.

Podatak pod *Prethodno razdoblje* u zaglavlju obrasca odnosi se
na kumulativne iznose od prvog dana financijske godine do kraja promatranog
tromjesečja.

Podatak pod *AOP 064 i AOP 068 - Porez na dobit* utvrđuje se sukladno
načinu ispunjavanja podatka pod *Zarada po dionici*.

*Tablica D **Izvještaj o novčanom toku***

Podatak pod *Tekuće razdoblje* u zaglavlju obrasca odnosi se na
kumulativne iznose od prvog dana financijske godine do kraja promatranog
tromjesečja.

Podatak pod *AOP 098 - Isplate dividendi* ispunjava se s negativnim
predznakom.

*Tablica E **Izvještaj o promjenama glavnice***

Podatak pod *Tekuće razdoblje* u zaglavlju obrasca odnosi se na
kumulativne iznose od prvog dana financijske godine do kraja promatranog
tromjesečja.

Podatak pod *AOP 106 Premije na emitirane dionice* u slučaju da
društvo bilježi kapitalni gubitak po osnovi prodaje vlastitih dionica ispunjavaju
se s negativnim predznakom.

Podatak pod *AOP 107 Rezerve* uključuje sve rezerve društva koje
nisu revalorizacijske, odnosno koje nisu navedene u ostalim pozicijama
izvještaja.

*Tablica F **Pojašnjenja i komentar uprave osiguravajućeg
društva***

Podatak pod *Podjela dionica* obuhvaća podatak da li je u promatranom
tromjesečju izvršena podjela ("splitting") dionica, a ako je,
na koliko vrsta i broj dionica te na koji nominalni iznos.

Podatak pod *Zarada po dionici* obuhvaća komentar uprave društva
da li je zarada po dionici u promatranom tromjesečju u okvirima planiranog,
a ako postoje odstupanja, koji su razlozi za to.

Podatak pod *Promjene vlasničke strukture* odnosi se na komentar
uprave društva u pogledu svih značajnijih promjena u vlasničkoj strukturi
društva u promatranom tromjesečju s osvrtom na mogući utjecaj na poslovanje
društva.

Podatak pod *Pripajanja i spajanja* obuhvaća komentar uprave društva
vezan uz provedena pripajanja i spajanja u promatranom tromjesečju s osvrtom
na razloge spajanja i na mogući utjecaj na daljnje poslovanje društva.

Podatak pod *Neizvjesnosti* obuhvaća opis slučajeva kod kojih postoji
neizvjesnost naplate prihoda ili mogućih budućih troškova (neke značajne
štete), uz komentar uprave društva s obzirom na prethodno i promatrano
tromjesečje te na buduće razdoblje u kojem bi se mogli pojaviti otpisi
nenaplativih potraživanja ili neki drugi troškovi.

Podatak pod *Rezultati poslovanja* obuhvaćaju komentar uprave društva
o financijskom i poslovnom rezultatu u promatranom tromjesečju i kumulativnom
razdoblju u usporedbi s istim razdobljem prethodne godine.

Podatak pod *Prihodi po djelatnostima* obuhvaća analizu planiranih
i ostvarenih prihoda po temeljnim djelatnostima za promatrano tromjesečje,
uz navođenje razloga za eventualna odstupanja.

Podatak pod *Opis usluga* obuhvaća popis osnovnih usluga te opis
planiranog uvođenja novih usluga.

Podatak pod *Operativni i ostali troškovi* obuhvaća kratku analizu
strukture troškova te analizu ostvarenih i planiranih troškova u promatranom
tromjesečju i kumulativnom razdoblju u usporedbi s istim razdobljem prethodne
godine.

Podatak pod *Dobit ili gubitak* obuhvaća komentar ostvarene dobiti/gubitka
za promatrano tromjesečje u usporedbi sa istim razdobljem prethodne godine
odnosno sa prethodnim tromjesečjem.

Podatak pod *Likvidnost* obuhvaća komentar uprave o poslovanju
društva u tekućem tromjesečju ali i u budućim razdobljima s obzirom na
problematiku likvidnosti i solventnosti.

Podatak pod *Pravna pitanja* obuhvaća komentar uprave o važnijim
sudskim sporovima u kojima društvo sudjeluje kao tužitelj ili tuženik i
njihovom značaju za poslovanje društva.

![](dodatni/372122.gif)

![](dodatni/372123.gif)

![](dodatni/372124.gif)

![](dodatni/372125.gif)

![](dodatni/372126.gif)

![](dodatni/372127.gif)

![](dodatni/372128.gif)

**UPUTE O POPUNJAVANJU
OBRASCA TFI - POD**

Pravilnikom o obveznom obliku i sadržaju tromjesečnih financijskih i
poslovnih izvješća ("Narodne novine", broj 28/99) propisana je obveza izrade
tromjesečnih financijskih i poslovnih izvješća na posebnim obrascima koje
propisuje Komisija za vrijednosne papire Republike Hrvatske.

Obrazac ispunjavaju sva dionička društva koja su veliki poduzetnici
u smislu Zakona o računovodstvu ili imaju više od 100 dioničara ili njihov
temeljni kapital iznosi najmanje 30.000.000 kuna. Podaci se unose iz knjigovodstvenih
i drugih evidencija prema pozicijama naznačenim u obrascu. Moraju biti
ispunjene sve pozicije financijskih izvještaja i numeričke pozicije poslovnih
izvještaja, a tamo gdje nema podataka, upisuje se 0 (nula).

*Tablica A **Opći podaci o dioničkom društvu***

Podatak pod *Oznaka vlasništva* upisuje se unošenjem sljedećih
šifri:

10 Poduzeće s udjelom državnog kapitala više od 50%

20 Poduzeće s udjelom privatnog kapitala više od 50% u većinskom vlasništvu
domaćih pravnih osoba

21 Poduzeće s udjelom privatnog kapitala više od 50% u većinskom vlasništvu
domaćih fizičkih osoba

22 Poduzeće s udjelom privatnog kapitala više od 50% u većinskom vlasništvu
stranih pravnih osoba

23 Poduzeće s udjelom privatnog kapitala više od 50% u većinskom vlasništvu
stranih fizičkih osoba

Podatak pod *Ukupan broj djelatnika društva* odnosi se na stvarni
broj djelatnika na zadnji dan promatranog tromjesečja.

Podatak pod *Zarada po dionici* utvrđuje se dijeljenjem neto dobiti
ili gubitka tromjesečja, nakon što se oduzmu dividende na povlaštene dionice,
s ponderiranim prosječnim brojem redovnih dionica tijekom promatranog tromjesečja.
*Porez na dobit* utvrđuje se na način da za društva koja plaćaju akontaciju
poreza na dobit temeljem rezultata iz prethodne godine, iznos poreza za
promatrano tromjesečje čini akontacija utvrđena od strane Porezne uprave
za to razdoblje, dok se za društva koja temeljem rezultata iz prethodne
godine imaju porezni gubitak te za društva koja su tek započela s poslovanjem,
iznos poreza za promatrano tromjesečje utvrđuje sukladno prenesenim poreznim
gubicima odnosno alikvotnoj poreznoj obvezi za promatrano tromjesečje.
U izvještaju za posljednje tromjesečje u godini potrebno je izvršiti usklađenje
poreza na dobit. Pri utvrđivanju osnovice poreza na dobit za određeno tromjesečje
društvo treba biti dosljedno kako bi se porezno terećenje za pojedino tromjesečje
što preciznije alociralo. Zarada po dionici za kumulativno razdoblje tekuće
godine izračunava se jednako kao i zarada po dionici za promatrano tromjesečje,
s time da se uzima sveukupno razdoblje od početka financijske godine do
kraja posljednjeg tromjesečja.

Podatak pod *Tržišna kapitalizacija* utvrđuje se množenjem zaključne
jedinične cijene dionice postignute na uređenom tržištu posljednjeg dana
u promatranom tromjesečju s brojem ukupno izdanih dionica društva.

*Tablica B **Bilanca***

Podatak pod *Tekuće razdoblje* u zaglavlju obrasca odnosi se na
stanja na zadnji dan promatranog tromjesečja.

Podatak pod *AOP 017 - Rezerve,* kao što je navedeno u samom obrascu,
uključuje sve rezerve i zadržanu dobit/gubitak te sve ostale pozicije kapitala
i rezervi koje nisu drugdje uključene. Ako preneseni gubitak iz prethodnih
godina prelazi vrijednost ostalih rezervi, nastala vrijednost upisuje se
s negativnim predznakom.

*Tablica C **Račun dobiti i gubitka***

Podatak pod *Tekuće razdoblje* u zaglavlju obrasca odnosi se na
iznose posljednjeg promatranog tromjesečja.

Podatak pod *Prethodno razdoblje* u zaglavlju obrasca odnosi se
na kumulativne iznose od prvog dana financijske godine do kraja promatranog
tromjesečja.

Podatak pod *AOP 040 - Porez na dobit* utvrđuje se sukladno načinu
ispunjavanja podatka pod *Zarada po dionici*.

*Tablica D **Izvještaj o novčanom toku***

Podatak pod *Tekuće razdoblje* u zaglavlju obrasca odnosi se na
kumulativne iznose od prvog dana financijske godine do kraja promatranog
tromjesečja.

Podatak pod *AOP 059 - Isplate dividendi* ispunjava se s negativnim
predznakom.

*Tablica E **Izvještaj o promjenama glavnice***

Podatak pod *Tekuće razdoblje* u zaglavlju obrasca odnosi se na
kumulativne iznose od prvog dana financijske godine do kraja promatranog
tromjesečja.

Podatak pod *AOP 068 Premije na emitirane dionice* u slučaju da
društvo bilježi kapitalni gubitak po osnovi prodaje vlastitih dionica ispunjavaju
se s negativnim predznakom.

Podatak pod *AOP 069 Rezerve* uključuje sve rezerve društva koje
nisu revalorizacijske, odnosno koje nisu navedene u ostalim pozicijama
izvještaja.

*Tablica F **Pojašnjenja i komentar uprave dioničkog društva***

Podatak pod *Podjela dionica* obuhvaća podatak da li je u promatranom
tromjesečju izvršena podjela ("splitting") dionica, a ako je,
na koliko vrsta i broj dionica te na koji nominalni iznos.

Podatak pod *Zarada po dionici* obuhvaća komentar uprave društva
da li je zarada po dionici u promatranom tromjesečju u okvirima planiranog,
a ako postoje odstupanja, koji su razlozi za to.

Podatak pod *Promjene vlasničke strukture* odnosi se na komentar
uprave društva u pogledu svih značajnijih promjena u vlasničkoj strukturi
društva u promatranom tromjesečju s osvrtom na mogući utjecaj na poslovanje
društva.

Podatak pod *Pripajanja i spajanja* obuhvaća komentar uprave društva
vezan uz provedena pripajanja i spajanja u promatranom tromjesečju s osvrtom
na razloge spajanja i na mogući utjecaj na daljnje poslovanje društva.

Podatak pod *Neizvjesnosti* obuhvaća opis slučajeva kod kojih postoji
neizvjesnost naplate prihoda ili mogućih budućih troškova, uz komentar
uprave društva s obzirom na prethodno i promatrano tromjesečje te na buduće
razdoblje u kojem bi se mogli pojaviti otpisi nenaplativih potraživanja
ili neki drugi troškovi.

Podatak pod *Rezultati poslovanja* obuhvaćaju komentar uprave društva
o financijskom i poslovnom rezultatu u promatranom tromjesečju i kumulativnom
razdoblju u usporedbi s istim razdobljem prethodne godine.

Podatak pod *Prihodi po djelatnostima* obuhvaća analizu planiranih
i ostvarenih prihoda po djelatnostima za promatrano tromjesečje, uz navođenje
razloga za eventualna odstupanja.

Podatak pod *Opis proizvoda ili usluga* obuhvaća popis osnovnih
proizvoda i usluga te opis planiranog uvođenja novih proizvoda i usluga.

Podatak pod *Operativni i ostali troškovi* obuhvaća kratku analizu
strukture troškova te analizu ostvarenih i planiranih troškova u promatranom
tromjesečju i kumulativnom razdoblju u usporedbi s istim razdobljem prethodne
godine.

Podatak pod *Dobit ili gubitak* obuhvaća komentar ostvarene dobiti/gubitka
za promatrano tromjesečje u usporedbi s istim razdobljem prethodne godine
odnosno sa prethodnim tromjesečjem.

Podatak pod *Likvidnost* obuhvaća komentar uprave o poslovanju
društva u tekućem tromjesečju ali i u budućim razdobljima s obzirom na
problematiku likvidnosti i solventnosti.

Podatak pod *Pravna pitanja* obuhvaća komentar uprave o važnijim
sudskim sporovima u kojima društvo sudjeluje kao tužitelj ili tuženik i
njihovom značaju za poslovanje društva.

Pravilnik, NN 40/1999-805
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)